Пашэхэр ягъэгушхуэ
«Наркотикыр цIыхум зремыгъэхьэлIэнымрэ ар хабзэм къемызэгъыу зэрамыгъэкIуэнымрэ ехьэлIауэ Май районым 2011-2013 гъэхэм щылэжьыпхъэхэр» программэм хыхьэу, рекламэ плакатхэмкIэ зэпеуэ ирагъэкIуэкIащ. Абы кърикIуахэр иджыблагъэ наIуэ къэхъуащ.
КъэпщытакIуэхэм яхэтащ Май районым и щIыпIэ администрацэм щэнхабзэмкIэ и къудамэм и унафэщI Бездудная Ольгэ, жылагъуэ зэгухьэныгъэхэмкIэ, щIалэгъуалэ политикэмкIэ, физкультурэмрэ спортымкIэ къудамэм и унафэщI Урядов Евгений, полицэм и лейтенант нэхъыжь Къазий Ларисэ.
Зэхьэзэхуэм пашэ щыхъуащ Октябрьскэ жылагъуэм ЩэнхабзэмкIэ и унэр (унафэщIыр Мазанькэ Ольгэщ). ЕтIуанэ увыпIэр хуагъэфэщащ «Родина» унэм (Водогрецкая Иринэ), ещанэр — «Россия»-м (Пилякинэ Антонинэ).
ТекIуахэм щIыхь тхылъхэмрэ саугъэтхэмрэ иратащ.
ЮРЧЕНКЭ Наталье.
